**Ռյուդոլֆյուս (Ռուուդ) Ֆրանսիսկյուս Մարի Լյուբերս** (հոլ.՝ Rudolphus (Ruud) Franciscus Marie Lubbers, ՄՀԱ, [ˈryt ˈlʏbərs], մայիսի 7, 1939(1939-05-07), Ռոտերդամ, Հարավային Հոլանդիա, Նիդերլանդներ - փետրվարի 14, 2018(2018-02-14)[…], Ռոտերդամ, Հարավային Հոլանդիա, Նիդերլանդներ), նիդեռլանդացի քաղաքական ու հասարակական գործիչ։

Կենսագրություն
--------------

Ավարտել է ճիզվիտական քոլեջը և Ռոտերդամի բարձրագույն տնտեսագիտական դպրոցը։ Տնտեսական գիտությունների դոկտոր է։ Ուսումնառության տարիներին ակտիվորեն մասնակցել է ուսանողական շարժմանը, եղել է կաթոլիկ ուսանողների միության նախագահ։ 1962-1963 թվականներին ծառայել է բանակում՝ ռազմաօդային ուժերում։ 1963-1973 թվականներին եղել է *Holland-Lubbers Brothers* ընտանեկան ընկերության տնօրեն։ Եղել է երկրի մի շարք կաթոլիկ ձեռներեցների միությունների խորհրդի անդամ և նախագահ։

Եղել է Կաթոլիկ ժողովրդական կուսակցության նշանավոր գործիչ (մինչև 1980 թվականը), այնուհետև անդամակցել է երկրի ամենամեծ կուսակցությանը՝ Քրիստոնեադեմոկրատական կոչին, որը ստեղծվել է երկու այլ կուսակցությունների հետ Կաթոլիկ ժողովրդական կուսակցության միաձուլման արդյունքում։

1973-1977 թվականներին եղել է էկոնոմիկայի նախարար։ 1977-1982 թվականներին՝ Ներկայացուցիչների պալատի (Խորհրդարանի) անդամ, իսկ 1978 թվականից՝ Քրիստոնեադեմոկրատական վերաքննիչ խմբակցության ղեկավար։

1982-1994 թվականներին եղել է Նիդեռլանդների վարչապետ և ընդհանուր գործերի նախարար։ Նրա կառավարությունը վարել է լիբերալ տնտեսական քաղաքականություն՝ հիմնականում առաջնորդվելով բրիտանական պահպանողականների և նրանց առաջնորդ Մարգարետ Թետչերի գաղափարախոսությամբ։ Լյուբերսի քարոզարշավի կարգախոսը հայտնի է՝ «Ավելի շատ շուկա, քիչ կառավարություն»։ Արժանացել է «Պետական նախարար» պատվավոր կոչման (1995)։

Վարչապետի պաշտոնը թողնելուց հետո առաջադրվել է ՆԱՏՕ-ի գլխավոր քարտուղարի պաշտոնում, սակայն ԱՄՆ-ն այդ թեկնածությունը մերժել է։ 1995 -2001 թվականներին դասավանդել է մի շարք բարձրագույն ուսումնական հաստատություններում, այդ թվում՝ Հարվարդում։ 2001-2005 թվականներին եղել է ՄԱԿ-ի փախստականների հարցերով գերագույն հանձնակատարը։ Նա պաշտոնը լքել է սեռական ոտնձգությունների մեղադրանքների պատճառով առաջացած սկանդալի պատճառով։ Լյուբերսը հերքել է մեղադրանքները, բայց ասել է, որ հեռանում է կոմիսարիատի աշխատանքին չխանգարելու համար։

2006 թվականին Յան Բալկենենդեի երրորդ կաբինետի ձևավորման ժամանակ ծառայել է որպես թագուհի Բեատրիքսի «տեղեկատու»։

Եղել է ամուսնացած, ունեցել է երեք երեխա։

Ծանոթագրություններ
------------------

1. 1 2 3 4  Parlement.com (նիդերլ.)
2. 1 2 3 4  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
3. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
4. 1 2  Munzinger Personen (գերմ.)
5. 1 2  *Deutsche Nationalbibliothek* Record #119207613 // Gemeinsame Normdatei (գերմ.) — 2012—2016.
6. 1 2  Oud-premier Ruud Lubbers (78) overleden
7. ↑  "Longest-serving Dutch prime minister Ruud Lubbers dies". Agence France Presse. 2018 թ․ փետրվարի 15.
8. ↑  Комиссар ООН по беженцам все-таки ушел Archived 2016-09-20 at the Wayback Machine. BBC
9. ↑  DBNL. "Arendo Joustra en Erik van Venetië, Ruud Lubbers. Manager in de politiek · dbnl". *DBNL*. Retrieved 2018 թ․ օգոստոսի 18.
10. ↑  "Prof. Drs. R.F.M. Lubbers". *www.ruudlubbers.nl*. Արխիվացված է the original 2013 թ․ նոյեմբերի 27-ին. Retrieved 2018 թ․ օգոստոսի 18. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Բառարաններ և հանրագիտարաններ | Բրոքհաուս · Մեծ կատալոնական · Մեծ նորվեգական · Notable Names Database · Treccani |
|  |
| 

|  Չափորոշչային վերահսկողություն |
| --- |
|  |
| BIBSYS: 4040186 · BNF: 124331462 · CiNii: DA07498205 · GND: 119207613 · GTAA: 125621 · ISNI: 0000000109757489 · LCCN: n80062478 · NLP: a0000003738878 · NTA: 069867585 · NUKAT: n98095552 · SUDOC: 224406132 · VIAF: 57419700 · WorldCat VIAF: 57419700 |

 |

 |